Winner (yhtye)

**Winner** (kor. 위너; tyyliteltynä **WINNER**) on eteläkorealainen nelihenkinen yhtye, jonka muodostavat jäsenet Yoon, Jinu, Hoony ja Mino. Winner muodostettiin YG Entertainmentin alla vuonna 2013 ja debytoi Mnetin selviytymisohjelman *WIN: Who Is Next* voittamisen jälkeen vuonna 2014.

## Ura

### 2010–2013: Predebyytti ja ''WIN: Who Is Next''
Vuonna 2010 Winnerin tuleva johtaja Kang Seungyoon osallistui Mnetin *Superstar K2* -ohjelmaan ja ylsi neljännelle sijalle, voittaen samana vuonna vuoden parhaan tulokkaan palkinnon Gaon Chart Awardsissa. Hän debytoi YG Entertainmentin alla seuraavana vuonna näyttelijänä ja vuonna 2013 sooloartistina. Big Bangin Seungri toi Jinun YG Entertainmentiin.  Taehyun liittyi levy-yhtiöön koe-esiintymisen kautta vuonna 2011. Hoony osallstui SBS:n ohjelmaan *K-Pop Star* vuonna 2012 ja ylsi neljännelle sijalle, jonka jälkeen hän liittyi YG Entertainmentiin. Mino debytoi alun perin Y2Y Contents Companyn alla yhtyeen BoM jäsenenä vuonna 2011. Yhtye hajosi 2013, jonka jälkeen Mino liittyi YG Entertainmentiin.

Syksyllä 2013 viisikko osallistui Mnetin selviytymisohjelmaan *WIN: Who Is Next* joukkuenimellä Team A, vastanaan Team B. Team A voitti ohjelman ja ansaitsi nimen "Winner", voittaja.

### 2014: Välitön menestys albumilla ''2014 S/S''
Winner debytoi elokuussa 2014 albumilla *2014 S/S*.  Yhtye voitti ensimmäisenpalkintonsa musiikkiohjelmassa vain viisi päivää debyyttinsä jälkeen, tehden heistä historian nopeimmiten tämän saavuttaneen k-pop-yhtyeen. *2014 S/S* nousi sekä Gaon Album Chart että Billboard World Albums Chart -listojen kärkeen, johtavien singlejen "Empty" ja "Color Ring" menestyen myös Gaon Digital Chart -listalla. Winner ansaitsi ennennäkemättömän suosion vuoksi *The Korea Heraldilta* lempinimen "monster rookies". Winner voitti Melon Music Awards 2014:ssa Top 10 Artist -palkinnon ja parhaan uuden artistin palkinnon muun muassa MAMA 2014:ssa (Best New Artist).

### 2015–2016: Tauko, kansainvälinen suosio ja Taehyunin lähtö
1. helmikuuta 2016, 18 kuukauden tauon jälkeen, Winner julkaisi ensimmäisen EP-levynsä *Exit: E.* EP menestyi niin kotimaisilla kuin kansainvälisillä listoilla ja johtavat singlet "Baby Baby" ja "Sentimental" kohosivat kaikkien kahdeksan eteläkorealaisen johtavan musiikin suoratoistopalvelun listojen kärkeen, saavuttaen ns. "all-killin". "Baby Baby" saavutti huomiota myös Kiinassa, jossa se oli vuoden ensimmäisen puoliskon streamatuin korealainen kappale QQ Musicissa.

Marraskuussa 2016 päävokalisti Taehyun jätti yhtyeen terveyssyistä. Myöhemmin hän perusti bändin *South Club*, jonka vokalisti, tuottaja, sanoittaja ja kitaristi hän on.

### 2017–2019: Toinen tauko ja maailmanlaajuisen menestyksen jatkuminen
14 kuukauden tauon jälkeen, huhtikuussa 2017, Winner julkaisi singealbumin *Fate Number For* johtavilla singleillä "Really Really" ja "Fool". "Really Really", jolle Dave Meyers ohjasi musiikkivideon, nousi Gaonin listan kärkeen ja Billboard World Digital Song Sales -listan sijalle kolme. Syksyllä Winner julkaisi singlealbumin *Our Twenty For* johtavilla singleillä "Love Me Love Me" ja "Island".

Winner julkaisi toisen studioalbuminsa *Everyday* huhtikuussa 2018. Dave Meyers ohjasi albumin johtavan singlen "Everyday" musiikkivideon. Mino julkaisi hyvin menestyneen soolodebyyttialbuminsa *XX* ja sen johtavan singlen "Fiancé" (아낙네) marraskuussa, voittaen sillä muun muassa Golden Disc Awards'ssa parhaan hip hop -palkinnon. Joulukuussa julkaistiin yhtyeen singlealbumi *Millions*. Johtava single "Millions" voitti kuusi musiikkiohjelmapalkintoa.

Toukokuussa 2019 julkaistiin yhtyeen toinen EP *We* johtavalla singlellä "Ah Yeah". Albumi ja sen kappaleet oli, jo tavalliseksi muodostuneeseen tapaan, listamenestys, ja myi yli 129,000 fyysistä kopiota.

Jinu julkaisi soolodebyyttinsä, singlealbumin *Jinu's Heyday* johtavalla singlellä "Call Anytime" (또또또) elokuussa 2019.

Winnerin kolmas EP *Cross* julkaistiin lokakuussa 2019. Johtavan singlen "Soso" musiikkivideo sai ylistystä Billboardilta tavasta, jolla se esitti tunteita raa'asti. Winner puski kappaleella k-popin rajoja, tehden sitä mikä ei ollut alalla normi.

### 2020–: ''Remember'' ja asepalvelus
Maaliskuussa 2020 julkaistu single "Hold" (뜸) nousi monien musiikin suoratoistopalvelujen listojen kärkeen. Kappaleen musiikkivideo keräsi runsaasti huomiota sen hauskan juonen vuoksi. AKMU:n Lee Suhyun näytteli videolla yhtyeen nuorempaa sisarta.  Kappaleen tanssihaaste nousi myös suureen suosioon TikTokissa.

Yhtyeen vanhin jäsen Jinu aloitti pakollisen asepalveluksen 2. huhtikuuta 2020. Hänen on määrä palata 1. tammikuuta 2022. 2. huhtikuuta 2020 Winner julkaisi kolmannen studioalbuminsa *Remember* samannimisellä johtavalla singlellä. Albumi myi ensimmäisellä viikollaan eniten kaikista yhtyeen albumeista. Hoony aloitti asepalveluksensa pian albumin julkaisun jälkeen, 16. huhtikuuta.

Syksyllä 2020 Mino julkaisi toisen sooloalbuminsa *Take* johtavalla singlellä "Run Away". 

Elokuussa 2021 yhtye uusi viideksi vuodeksi sopimuksensa levy-yhtiönsä YG Entertainmentin kanssa.

Minon uusi albumi *To Infinity* julkaistiin 7. joulukuuta 2021 johtavalla singlellä "TANG!♡". 

Jinu palasi suorittamasta asepalvelustaan 31. joulukuuta 2021 ja Hoony 14. tammikuuta 2022.

Hoonyn palattua kokoonpanoltaan jälleen täysi Winner piti konsertin *Winner 2022 Concert [The Circle]* 30. huhtikuuta - 1. toukokuuta ja esiintyi omassa viihdeohjelmassaan *Real NOW* 14. huhtikuuta alkaen. Yhtyeen tiedotettiin myös pitävän globaalin online-fanitapaamisen *WE'LL BE BACK* 4. kesäkuuta 2022.

## Jäsenet

### Nykyiset

* Yoon (Kang Seungyoon / 강승윤) - päävokalisti, johtaja
* Jinu (Kim Jinwoo / 김진우) - vokalisti
* Hoony (Lee Seunghoon / 이승훈) - räppäri, vokalisti, päätanssija, sanoittaja
* Mino (Song Minho / 송민호) - pääräppäri, vokalisti

### Entiset

* Taehyun (Nam Taehyun / 남태현) - entinen päävokalisti

## Diskografia

### Studioalbumit

* 2014 S/S (2014)
* Our Twenty For (2018) (japaninkielinen julkaisu)
* Everyday (2018)
* Remember (2020)

### Kokoelma-albumit

* Winner The Best Song 4 U (2020) (japaninkielinen julkaisu)

### Live-albumit

* 2016 Winner Exit Tour In Seoul Live CD (2016)
* Winner 2019 Cross Tour In Seoul (2020)

### EP-levyt

* Exit: E (2017)
* We (2019)
* Cross (2019)

### Singlealbumit

* Fate Number For (2017)
* Our Twenty For (2017)
* Millions (2018)

### Singlet

* "Just Another Boy" (2013)
* "Go Up" (2013)
* "Empty" (공허해) (2014)
* "Color Ring" (컬러링) (2014)
* "Sentimental" (센치해) (2016)
* "Baby Baby" (2016)
* "Really Really" (2017)
* "Fool" (2017)
* "Love Me Love Me" (2017)
* "Island" (2017)
* "Everyday" (2018)
* "Millions" (2018)
* "Ah Yeah" (2019)
* "Soso" (2019)
* "Hold" (뜸) (2020)
* "Remember" (2020)

### Muut

* mainoslaulu "Oreo people" (2018) Oreo Korealle

## Lähteet